Tatêpakan
kulkul patut nganutin ring sane kabaos tri brata sandi: Dharma, Sima, Laksana. Têgêsipun:
v Dharma :
suaran kulkul pinaka tatêngêr upacara agama.
v Sima : suaran kulkul pinaka tatêngêr kapañca-baya.
v Laksana :
suaran kulkul pinaka tatêngêr sangkêp, patêdunan desa, banjar
miwah sêkaa truna.
Nenten kapatutang ngawag-ngawag, samaliha makarya tatêpakan sane nenten kacumpunin manut drêsta sane sampun kamargiang ring desa, banjar, pamaksan, dadia, panti, sêkaa miwah sane lianan.
Yening sêlêhin, sayuaktinipun kulkul madue fungsi instrumental miwah fungsi rêgulatori.
1. Fungsi Instrumental, wantah kulkul kanggen pinaka sarana kaweruhan ring kahanan gatra sane
pacang kadauhang ring para krama sarêng sami.
2. Fungsi Regulatori, wantah kulkul kanggen pinaka ngiket sahananing saurah-arih parilaksana i
krama, manut sapituduh i prajuru adat. Patut kasungkemin pinaka pamargin drêsta inucap.
I krama sane nentên nginutin ring drêsta utawi awig-awig/pararêm sane sampun kamanggêhang, pacang kêni dêdosan, makadi dêdandan naur antuk jinah sane mawilangan manut sane sampun kacumpunin sarêng krama sarêng sami. Inggih sakadi asapunika akidik sasuratan puniki, ampurayang antuk kakiranganipun, mogi-mogi wentên pikênohipun.
bjn_Latn ban_Latn srd_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn